b'\n_START_ARTICLE_\nU\xc5\xbesienio teis\xc4\x97\n_START_PARAGRAPH_\nU\xc5\xbesienio teis\xc4\x97 greta nacionalin\xc4\x97s teis\xc4\x97s yra tiriama, studijuojama bei d\xc4\x97stoma auk\xc5\xa1tosiose teis\xc4\x97s mokyklose kaip lyginamosios teis\xc4\x97s dalykas.\n_START_SECTION_\nU\xc5\xbesienio teis\xc4\x97 kaip teis\xc4\x97s \xc5\xa1altinis\n_START_PARAGRAPH_\nU\xc5\xbesienio teis\xc4\x97 nacionalin\xc4\x97je teis\xc4\x97je gali b\xc5\xabti teis\xc4\x97s \xc5\xa1altinis. Pvz., Lietuvoje darbo santykiams u\xc5\xbesienio teis\xc4\x97 taikoma, kai tai nustato Lietuvos Respublikos tarptautin\xc4\x97s sutartys, Lietuvos Respublikos \xc4\xafstatymai ar darbo sutarties \xc5\xa1ali\xc5\xb3 susitarimai (LR darbo kodeksas, 6 str. 1 d.), ta\xc4\x8diau netaikoma, jeigu jos taikymas prie\xc5\xa1taraut\xc5\xb3 Lietuvos Respublikos Konstitucijos bei kit\xc5\xb3 \xc4\xafstatym\xc5\xb3 \xc4\xaftvirtintai vie\xc5\xa1ajai tvarkai; tokiais atvejais yra taikomi Lietuvos Respublikos darbo \xc4\xafstatymai (LR DK 6 str. 2 d.). Imperatyvios Lietuvos Respublikos darbo teis\xc4\x97s normos taikomos nepaisant to, kad \xc5\xa1alys yra pasirinkusios u\xc5\xbesienio teis\xc4\x99 (LR DK 6 str. 3 d.).'